Avis juridique important

|

32001D1218(01)

Απόφαση του Συμβουλίου της 6ης Δεκεμβρίου 2001 για την επέκταση των αρμοδιοτήτων της Ευρωπόλ και στις σοβαρές μορφές διεθνούς εγκληματικότητας του παραρτήματος της σύμβασης Ευρωπόλ

Επίσημη Εφημερίδα αριθ. C 362 της 18/12/2001 σ. 0001 - 0001

Απόφαση του Συμβουλίουτης 6ης Δεκεμβρίου 2001για την επέκταση των αρμοδιοτήτων της Ευρωπόλ και στις σοβαρές μορφές διεθνούς εγκληματικότητας του παραρτήματος της σύμβασης Ευρωπόλ(2001/C 362/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη σύμβαση για την ίδρυση της ευρωπαϊκής αστυνομικής υπηρεσίας (σύμβαση Ευρωπόλ)(1) και ιδίως το άρθρο 2 παράγραφος 2,την πρωτοβουλία του Βασιλείου του Βελγίου και του Βασιλείου της Σουηδίας(2),τη γνώμη του Ευρωπαϊκού Κοινοβουλίου(3),τις σχετικές προπαρασκευαστικές εργασίες στις οποίες προέβη το διοικητικό συμβούλιο της Ευρωπόλ, ιδίως όσον αφορά τις δημοσιονομικές συνέπειες στο επίπεδο του προσωπικού της,Εκτιμώντας τα ακόλουθα:(1) Ένας από τους σκοπούς της Ένωσης είναι να παρέχει στους πολίτες υψηλό επίπεδο ασφάλειας μέσα σ' ένα χώρο ελευθερίας, ασφάλειας και δικαιοσύνης, μέσω κοινής δράσης των κρατών μελών στους τομείς της αστυνομικής συνεργασίας.(2) Η αποτελεσματικότητα της συνεργασίας στο πλαίσιο της σύμβασης Ευρωπόλ θα μπορούσε να ενισχυθεί, εάν η Ευρωπόλ έχει εξουσία να ασκεί, σε ορισμένους τομείς προτεραιότητας, καθήκοντα επί όλων των μορφών της διεθνούς οργανωμένης εγκληματικότητας, των απαριθμούμενων στο παράρτημα της σύμβασης Ευρωπόλ.(3) Οι τομείς προτεραιότητας θα πρέπει να ορισθούν με βάση την συνεχή συλλογή στοιχείων για τις τάσεις εγκληματικότητας στα εδάφη των κρατών μελών.(4) Η παρούσα απόφαση δεν προδικάζει τους αντίστοιχους ρόλους της Επιτροπής και της Ευρωπαϊκής Κεντρικής Τράπεζας,ΑΠΟΦΑΣΙΖΕΙ:Άρθρο 1Ανατίθεται στην Ευρωπόλ η αντιμετώπιση των σοβαρών μορφών διεθνούς εγκληματικότητας που απαριθμούνται στο παράρτημα της σύμβασης Ευρωπόλ.Άρθρο 21. Προτάσει του διοικητικού συμβουλίου της Ευρωπόλ, το Συμβούλιο καθορίζει ομοφώνως τις σοβαρές μορφές διεθνούς εγκληματικότητας που αποτελούν αντικείμενο δράσης κατά προτεραιότητα.2. Ο διευθυντής ενημερώνει τακτικά το διοικητικό συμβούλιο της Ευρωπόλ σχετικά με την εφαρμογή των εν λόγω προτεραιοτήτων.3. Η γενική έκθεση πεπραγμένων της Ευρωπόλ που αναφέρεται στο άρθρο 28 παράγραφος 10 πρώτο εδάφιο στοιχείο 1 της σύμβασης Ευρωπόλ περιλαμβάνει ρητή σχετική μνεία και αντικατοπτρίζει αυτές τις προτεραιότητες και την εφαρμογή τους.Άρθρο 31. Η παρούσα απόφαση παράγει αποτελέσματα την 1η Ιανουαρίου 2002.2. Από 1ης Ιανουαρίου 2002, η απόφαση του Συμβουλίου, της 29ης Απριλίου 1999, με την οποία επεκτείνεται η εντολή στην Ευρωπόλ να ασχοληθεί με την παραχάραξη και τη νοθεία μέσων πληρωμής(4) καταργείται.Άρθρο 4Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 6 Δεκεμβρίου 2001.Για το ΣυμβούλιοΟ ΠρόεδροςΜ. Verwilghen(1) ΕΕ C 316 της 27.11.1995, σ. 2.(2) ΕΕ C 176 της 21.6.2001, σ. 26.(3) Γνώμη που διατυπώθηκε στις 12 Νοεμβρίου 2001 (δεν δημοσιεύθηκε ακόμα στην Επίσημη Εφημερίδα).(4) ΕΕ C 149 της 28.5.1999, σ. 16.


title: 2011/466/ΕΕ: Απόφαση του Συμβουλίου, της 19ης Ιουλίου 2011 , για τη σύναψη συμφωνίας μεταξύ της Ευρωπαϊκής Ένωσης και του Καναδά για την ασφάλεια της πολιτικής αεροπορίας

text:
               27.7.2011

               EL

               Επίσημη Εφημερίδα της Ευρωπαϊκής Ένωσης

               L 195/5

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 19ης Ιουλίου 2011
   για τη σύναψη συμφωνίας μεταξύ της Ευρωπαϊκής Ένωσης και του Καναδά για την ασφάλεια της πολιτικής αεροπορίας
   (2011/466/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως άρθρο 100 παράγραφος 2 και το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α) και παράγραφος 7, και το άρθρο 218 παράγραφος 8 πρώτο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Επιτροπή διαπραγματεύθηκε εξ ονόματος της Ένωσης συμφωνία μεταξύ της Ευρωπαϊκής Κοινότητας και του Καναδά (2) («η συμφωνία») για την ασφάλεια της πολιτικής αεροπορίας με τον Καναδά, σύμφωνα με την απόφαση του Συμβουλίου που εξουσιοδότησε την Επιτροπή να αρχίσει διαπραγματεύσεις.

               (2)

               Η συμφωνία υπεγράφη εξ ονόματος της Ένωσης στις 6 Μαΐου 2009 με την επιφύλαξη της πιθανής σύναψής της σε μεταγενέστερη ημερομηνία, σύμφωνα με την απόφαση 2009/469/ΕΚ του Συμβουλίου (3).

               (3)

               Μετά την έναρξη ισχύος της συνθήκης της Λισαβόνας, στις 1 Δεκεμβρίου 2009, η Ευρωπαϊκή Ένωση θα πρέπει να γνωστοποιήσει στον Καναδά ότι η Ευρωπαϊκή Κοινότητα διαδέχθηκε την Ευρωπαϊκή Ένωση.

               (4)

               Η συμφωνία θα πρέπει να εγκριθεί.

               (5)

               Είναι αναγκαίο να θεσπιστούν διαδικαστικές ρυθμίσεις για τη συμμετοχή της Ένωσης στα μεικτά όργανα που ιδρύονται από τη συμφωνία, καθώς και για την έκδοση ορισμένων αποφάσεων ιδίως σχετικά με την τροποποίηση της συμφωνίας και των παραρτημάτων της, την προσθήκη νέων παραρτημάτων, την καταγγελία μεμονωμένων παραρτημάτων, τις διαβουλεύσεις και την επίλυση διαφορών, και την έγκριση μέτρων διασφάλισης.

               (6)

               Τα κράτη μέλη θα πρέπει να λάβουν τα αναγκαία μέτρα για να εξασφαλίσουν την καταγγελία των διμερών συμφωνιών τους με τον Καναδά επί του ιδίου θέματος από την ημερομηνία έναρξης ισχύος της συμφωνίας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης η συμφωνία μεταξύ της Ευρωπαϊκής Κοινότητας και του Καναδά για την ασφάλεια της πολιτικής αεροπορίας («η συμφωνία»).
   Το κείμενο της συμφωνίας επισυνάπτεται στην παρούσα απόφαση (4).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να προβεί στη γνωστοποίηση που προβλέπεται στο άρθρο 16 παράγραφος 1 της συμφωνίας και να προβεί στην εξής γνωστοποίηση.

      «Μετά την έναρξη ισχύος της συνθήκης της Λισαβόνας, την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα και από την ημέρα εκείνη ασκεί όλα τα δικαιώματα και αναλαμβάνει όλες τις υποχρεώσεις της Ευρωπαϊκής Κοινότητας. Συνεπώς η “Ευρωπαϊκή Κοινότητα” στο κείμενο της συμφωνίας πρέπει να διαβαστεί ως “Ευρωπαϊκή Ένωση”, αναλόγως».

   Άρθρο 3
   1.   Η Ένωση εκπροσωπείται στη μεικτή επιτροπή των συμβαλλομένων μερών που συστήνεται βάσει του άρθρου 9 της συμφωνίας από την Ευρωπαϊκή Επιτροπή επικουρούμενη από τον Ευρωπαϊκό Οργανισμό Ασφάλειας της Αεροπορίας και συνοδευόμενη από τις αρχές πολιτικής αεροπορίας ως αντιπροσώπους των κρατών μελών.
   2.   Η Ένωση εκπροσωπείται στη μεικτή κλαδική επιτροπή για την πιστοποίηση που προβλέπεται στην παράγραφο 2 του παραρτήματος Α της συμφωνίας και στη μεικτή κλαδική επιτροπή για τη συντήρηση που προβλέπεται στην παράγραφο 4 του παραρτήματος Β της συμφωνίας από τον Ευρωπαϊκό Οργανισμό Ασφάλειας της Αεροπορίας, ο οποίος επικουρείται από τις αρχές πολιτικής αεροπορίας τις οποίες αφορά άμεσα η ημερήσια διάταξη κάθε συνεδρίασης.
   Άρθρο 4
   1.   Η Επιτροπή, κατόπιν διαβούλευσης με την ειδική επιτροπή που ορίζει το Συμβούλιο, καθορίζει τη θέση που λαμβάνει η Ένωση στη μεικτή επιτροπή των συμβαλλομένων μερών στα ακόλουθα θέματα:

               —

               θέσπιση ή τροποποίηση του εσωτερικού κανονισμού της μεικτής επιτροπής των συμβαλλομένων μερών που προβλέπεται στο άρθρο 9 παράγραφος 3 της συμφωνίας.

         2.   Η Επιτροπή, κατόπιν διαβούλευσης με την ειδική επιτροπή που αναφέρεται στην παράγραφο 1, και λαμβάνοντας πλήρως υπόψη τη γνώμη της, μπορεί να προβεί στις ακόλουθες ενέργειες:

               —

               να λάβει μέτρα διασφάλισης σύμφωνα με το άρθρο 6 της συμφωνίας,

               —

               να ζητήσει τη διενέργεια διαβουλεύσεων σύμφωνα με το άρθρο 15 της συμφωνίας,

               —

               να λάβει μέτρα για αναστολή σύμφωνα με το άρθρο 10 της συμφωνίας,

               —

               αν η Επιτροπή υποβάλει πλήρη και αντικειμενική ανάλυση των επιπτώσεων και του εφικτού των προτεινομένων τροποποιήσεων, τροποποίηση των παραρτημάτων της συμφωνίας κατά το άρθρο 16 παράγραφος 5 αυτής, εφόσον αυτή η τροποποίηση συνάδει με τη σχετική ενωσιακή νομοθεσία και δεν συνεπάγεται καμία μεταβολή αυτής,

               —

               κατάργηση παραρτημάτων κατά τα άρθρα 16 παράγραφος 3 και παράγραφος 5 της συμφωνίας,

               —

               κάθε άλλη δράση που πρέπει να αναλάβει ένα μέρος, ως προβλέπεται στη συμφωνία, υπό την επιφύλαξη της παραγράφου 3 του παρόντος άρθρου και της νομοθεσίας της Ένωσης.

         3.   Το Συμβούλιο, κατόπιν πρότασης της Επιτροπής, αποφασίζει με ειδική πλειοψηφία και βάσει της συνθήκης οποιαδήποτε άλλη τροποποίηση της συμφωνίας που δεν εμπίπτει στο πεδίο της παραγράφου 2 του παρόντος άρθρου.
   Άρθρο 5
   Η παρούσα απόφαση αρχίζει να ισχύει από την ημέρα έκδοσής της.

      Βρυξέλλες, 19 Ιουλίου 2011.

            Για το Συμβούλιο

            Ο Πρόεδρος

         M. SAWICKI

      (1)  Έγκριση της 23ης Ιουνίου 2011.

      (2)  ΕΕ L 153 της 17.6.2009, σ. 11.

      (3)  ΕΕ L 153 της 17.6.2009, σ. 10.

      (4)  Το κείμενο της συμφωνίας δημοσιεύθηκε στην ΕΕ L 153 της 17.6.2009, σ. 11 μαζί με την απόφαση περί υπογραφής.


title: Απόφαση (ΕΕ) 2016/1534 του Ευρωπαϊκού Κοινοβουλίου, της 28ης Απριλίου 2016, σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/281

         ΑΠΌΦΑΣΗ (ΕΕ) 2016/1534 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2014, που συνοδεύεται από την απάντηση του Οργανισμού (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2014 (05584/2016 — C8-0069/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (4), και ιδίως το άρθρο 68,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A8-0114/2016),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού Φαρμάκων όσον αφορά την εκτέλεση του προϋπολογισμού του Οργανισμού για το οικονομικό έτος 2014·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή του Ευρωπαϊκού Οργανισμού Φαρμάκων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.11.2015, σ. 197.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 136 της 30.4.2004, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: 2012/247/ΕΕ: Απόφαση της Επιτροπής, της 7ης Μαΐου 2012 , για την περάτωση της διαδικασίας αντιντάμπινγκ όσον αφορά τις εισαγωγές ορισμένων σωλήνων χωρίς συγκόλληση από σίδηρο ή χάλυβα, εκτός των σωλήνων χωρίς συγκόλληση από ανοξείδωτο χάλυβα, καταγωγής Λευκορωσίας

text:
               8.5.2012

               EL

               Επίσημη Εφημερίδα της Ευρωπαϊκής Ένωσης

               L 121/36

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 7ης Μαΐου 2012
   για την περάτωση της διαδικασίας αντιντάμπινγκ όσον αφορά τις εισαγωγές ορισμένων σωλήνων χωρίς συγκόλληση από σίδηρο ή χάλυβα, εκτός των σωλήνων χωρίς συγκόλληση από ανοξείδωτο χάλυβα, καταγωγής Λευκορωσίας
   (2012/247/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 9,
   Έπειτα από διαβούλευση με τη συμβουλευτική επιτροπή,
   Εκτιμώντας τα ακόλουθα:
   Α.   ΔΙΑΔΙΚΑΣΙΑ

               (1)

               Στις 16 Μαΐου 2011 η Ευρωπαϊκή Επιτροπή (εφεξής «η Επιτροπή») έλαβε καταγγελία περί υποτιθέμενου ζημιογόνου ντάμπινγκ από εισαγωγές ορισμένων σωλήνων χωρίς συγκόλληση, από σίδηρο ή χάλυβα, εξαιρουμένων των σωλήνων χωρίς συγκόλληση από ανοξείδωτο χάλυβα, καταγωγής Λευκορωσίας («η υπό εξέταση χώρα»).

               (2)

               Η καταγγελία υποβλήθηκε από την επιτροπή άμυνας της βιομηχανίας σωλήνων από χάλυβα χωρίς συγκόλληση της Ευρωπαϊκής Ένωσης («ο καταγγέλλων») εξ ονόματος παραγωγών που αντιπροσωπεύουν σημαντικό ποσοστό, στη συγκεκριμένη περίπτωση πάνω από το 50 %, της συνολικής παραγωγής της ΕΕ για ορισμένους σωλήνες χωρίς συγκόλληση.

               (3)

               Η καταγγελία περιείχε εκ πρώτης όψεως αποδεικτικά στοιχεία για την ύπαρξη ντάμπινγκ και τη σημαντική ζημία που προέκυπτε από αυτό, τα οποία θεωρήθηκαν επαρκή ώστε να δικαιολογείται η κίνηση διαδικασίας αντιντάμπινγκ.

               (4)

               Η Επιτροπή, κατόπιν διαβούλευσης με τη συμβουλευτική επιτροπή, με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2) κίνησε διαδικασία αντιντάμπινγκ όσον αφορά τις εισαγωγές στην Ένωση ορισμένων σωλήνων χωρίς συγκόλληση, από σίδηρο ή χάλυβα, καταγωγής Λευκορωσίας.

               (5)

               Η Επιτροπή έστειλε ερωτηματολόγια στον ενωσιακό κλάδο παραγωγής, στον παραγωγό-εξαγωγέα στη Λευκορωσία, στους εισαγωγείς και στις αρχές της Λευκορωσίας. Τα ενδιαφερόμενα μέρη είχαν την ευκαιρία να γνωστοποιήσουν γραπτώς τις απόψεις τους και να ζητήσουν ακρόαση εντός της προθεσμίας που καθορίστηκε στην ανακοίνωση για την έναρξη διαδικασίας.

               (6)

               Η δυνατότητα ακρόασης παραχωρήθηκε σε όλα τα ενδιαφερόμενα μέρη τα οποία υπέβαλαν σχετική αίτηση και απέδειξαν ότι είχαν ιδιαίτερους λόγους να τύχουν ακρόασης.

         Β.   ΑΠΟΣΥΡΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ

               (7)

               Με επιστολή της 26ης Ιανουαρίου 2012 προς την Επιτροπή, ο καταγγέλλων απέσυρε επισήμως την καταγγελία του.

               (8)

               Σύμφωνα με το άρθρο 9 παράγραφος 1 του βασικού κανονισμού, η διαδικασία είναι δυνατόν να περατωθεί όταν αποσύρεται η καταγγελία, εκτός αν η περάτωση δεν είναι προς το συμφέρον της Ένωσης.

               (9)

               Η Επιτροπή έκρινε σκόπιμη την περάτωση της παρούσας διαδικασίας, δεδομένου ότι η έρευνα δεν έφερε στο φως στοιχεία που να αποδεικνύουν ότι η περάτωση αυτή δεν θα ήταν προς το συμφέρον της Ένωσης. Τα ενδιαφερόμενα μέρη ενημερώθηκαν σχετικά και τους παρασχέθηκε η ευκαιρία να διατυπώσουν τις παρατηρήσεις τους. Δεν ελήφθησαν παρατηρήσεις που να αφήνουν να εννοηθεί ότι η περάτωση αντιβαίνει στο συμφέρον της Ένωσης.

               (10)

               Ως εκ τούτου, η Επιτροπή συμπεραίνει ότι η διαδικασία αντιντάμπινγκ όσον αφορά τις εισαγωγές ορισμένων σωλήνων χωρίς συγκόλληση, από σίδηρο ή χάλυβα, καταγωγής Λευκορωσίας θα πρέπει να περατωθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η διαδικασία αντιντάμπινγκ σχετικά με τις εισαγωγές ορισμένων σωλήνων χωρίς συγκόλληση, από σίδηρο ή χάλυβα, με εξαίρεση τους σωλήνες χωρίς συγκόλληση από ανοξείδωτο χάλυβα, κυκλικής διατομής, με εξωτερική διάμετρο που δεν υπερβαίνει τα 406,4 mm και με ισοδύναμο αξίας άνθρακα (CEV) που δεν υπερβαίνει το 0,86 σύμφωνα με τον τύπο και τη χημική ανάλυση (3) του Διεθνούς Ινστιτούτου Τεχνολογίας Συγκόλλησης [International Institute of Welding (IIW)], καταγωγής Λευκορωσίας, οι οποίοι επί του παρόντος υπάγονται στους κωδικούς ΣΟ ex 7304 19 10, ex 7304 19 30, ex 7304 23 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 και ex 7304 59 93, περατώνεται.
   Άρθρο 2
   Η παρούσα απόφαση αρχίζει να ισχύει την επομένη της ημέρας δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 7 Μαΐου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 343 της 22.12.2009, σ. 51.

      (2)  ΕΕ C 187 της 28.6.2011, σ. 22.

      (3)  Το CEV καθορίζεται σύμφωνα με την Τεχνική Έκθεση 1967, IIW doc. IX-535-67, που δημοσίευσε το Διεθνές Ινστιτούτο Τεχνολογίας Συγκόλλησης [International Institute of Welding (IIW)], (IIW).


title: 2014/740/EΕ: Απόφαση του Συμβουλίου, της 9ης Οκτωβρίου 2014 , σχετικά με τη θέση που θα ληφθεί εξ ονόματος της Ευρωπαϊκής Ένωσης στο πλαίσιο της Επιτροπής των Πρέσβεων ΑΚΕ-ΕΕ σχετικά με την εντολή που θα δοθεί στο εκτελεστικό συμβούλιο του Κέντρου Ανάπτυξης των Επιχειρήσεων (ΚΑΕ)

text:
               29.10.2014

               EL

               Επίσημη Εφημερίδα της Ευρωπαϊκής Ένωσης

               L 308/93

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 9ης Οκτωβρίου 2014
   σχετικά με τη θέση που θα ληφθεί εξ ονόματος της Ευρωπαϊκής Ένωσης στο πλαίσιο της Επιτροπής των Πρέσβεων ΑΚΕ-ΕΕ σχετικά με την εντολή που θα δοθεί στο εκτελεστικό συμβούλιο του Κέντρου Ανάπτυξης των Επιχειρήσεων (ΚΑΕ)

      (2014/740/EΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 209 παράγραφος 2 σε συνδυασμό με το άρθρο 218 παράγραφος 9,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1) («συμφωνία εταιρικής σχέσης ΑΚΕ-ΕΕ»),
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στο 4ο φόρουμ υψηλού επιπέδου για την αποτελεσματικότητα της βοήθειας στο Busan, με τη συμφωνία εταιρικής σχέσης ζητήθηκε η αμεσότερη συμμετοχή του ιδιωτικού τομέα με στόχο την προώθηση της καινοτομίας, τη δημιουργία εισοδήματος και θέσεων απασχόλησης, με την προώθηση των ΜΜΕ και της επιχειρηματικότητας, την κινητοποίηση των εγχώριων πόρων και την περαιτέρω ανάπτυξη καινοτόμων χρηματοδοτικών μηχανισμών.

               (2)

               Συνεκτιμώντας τα ανωτέρω και την εξέλιξη του διεθνούς περιβάλλοντος, ιδίως δε τον σημαντικό αριθμό φορέων και ρυθμίσεων που είναι ικανός να στηρίξει αποτελεσματικά τον ιδιωτικό τομέα, τα σχετικά προγράμματα πρέπει να υλοποιηθούν μέσω οργανισμών που έχουν αποδείξει την ικανότητά τους να παρέχουν υψηλής ποιότητας και οικονομικά αποδοτική τεχνογνωσία.

               (3)

               Κατά την 39η σύνοδό του στο Ναϊρόμπι από τις 19 έως τις 20 Ιουνίου, το Συμβούλιο Υπουργών ΑΚΕ-ΕΕ συμφώνησε, σε κοινή δήλωση, να προχωρήσει στην εύτακτη παύση λειτουργίας του Κέντρου Ανάπτυξης των Επιχειρήσεων («ΚΑΕ») και στην τροποποίηση του παραρτήματος III της συμφωνίας εταιρικής σχέσης ΑΚΕ-ΕΕ και, για τον σκοπό αυτόν, να αναθέσει αρμοδιότητες στην Επιτροπή των Πρέσβεων ΑΚΕ-ΕΕ, η οποία θα προωθήσει το θέμα ενόψει της λήψης των αναγκαίων αποφάσεων.

               (4)

               Η θέση της Ένωσης στο πλαίσιο της Επιτροπής των Πρέσβεων ΑΚΕ-ΕΕ σχετικά με την εντολή που θα δοθεί στο εκτελεστικό συμβούλιο του ΚΑΕ θα πρέπει συνεπώς να βασίζεται στο συνημμένο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η θέση που καλείται να υιοθετήσει η Ευρωπαϊκή Ένωση στην Επιτροπή των Πρέσβεων ΑΚΕ-ΕΕ σχετικά με την εντολή που θα δοθεί στο εκτελεστικό συμβούλιο του ΚΑΕ καταρτίζεται στο συνημμένο στην παρούσα απόφαση σχέδιο απόφασης της Επιτροπής των Πρέσβεων ΑΚΕ-ΕΕ.
   2.   Οι εκπρόσωποι της Ένωσης στην Επιτροπή των Πρέσβεων ΑΚΕ-ΕΕ μπορούν να συμφωνήσουν σε ελάσσονες αλλαγές στο σχέδιο απόφασης χωρίς να απαιτείται περαιτέρω απόφαση του Συμβουλίου.
   Άρθρο 2
   Μετά την έκδοσή της, η απόφαση της Επιτροπής των Πρέσβεων ΑΚΕ-ΕΕ δημοσιεύεται στην Επίσημη Εφημερίδα της Ευρωπαϊκής Ένωσης.

      Η παρούσα απόφαση αρχίζει να ισχύει από την ημερομηνία έκδοσής της.
      Λουξεμβούργο, 9 Οκτωβρίου 2014.

            Για το Συμβούλιο

            Ο Πρόεδρος

         A. ALFANO

      (1)  ΕΕ L 317 της 15.12.2000, σ. 3.Συμφωνία όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 209 της 11.8.2005, σ. 27) και για δεύτερη φορά στο Ουαγκαντούγκου στις 22 Ιουνίου 2010 (ΕΕ L 287 της 4.11.2010, σ. 3).

      ΣΧΕΔΙΟ
      ΑΠΟΦΑΣΗ αριθ. …/… ΤΗΣ ΕΠΙΤΡΟΠΗΣ ΤΩΝ ΠΡΕΣΒΕΩΝ ΑΚΕ-ΕΕ
      της
      σχετικά με την εντολή που θα δοθεί στο Εκτελεστικό Συμβούλιο του Κέντρου Ανάπτυξης των Επιχειρήσεων (ΚΑΕ)
      Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
      Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1), και ιδίως το άρθρο 2 του Παραρτήματος III,
      Εκτιμώντας τα ακόλουθα:

                  (1)

                  Το άρθρο 2 παράγραφος 6 στοιχείο δ) του παραρτήματος III της συμφωνίας εταιρικής σχέσης ΑΚΕ-ΕΕ απαιτεί από την Επιτροπή των Πρέσβεων ΑΚΕ-ΕΕ να παρακολουθεί τη συνολική στρατηγική του ΚΑΕ και να επιβλέπει τις εργασίες του διοικητικού συμβουλίου του ΚΑΕ,

                  (2)

                  Το διοικητικό συμβούλιο του ΚΑΕ επιβλέπει τις εργασίες του ΚΑΕ (άρθρο 2 παράγραφος 7 στοιχείο β), θεσπίζει το πρόγραμμα και τον προϋπολογισμό του ΚΑΕ (άρθρο 2 παράγραφος 7 στοιχείο γ)) και υποβάλλει περιοδικές εκθέσεις και αξιολογήσεις στην Επιτροπή των Πρέσβεων ΑΚΕ-ΕΕ (άρθρο 2 παράγραφος 7 στοιχείο δ)),

                  (3)

                  Το καταστατικό και ο εσωτερικός κανονισμός του ΚΑΕ που εγκρίθηκαν με την απόφαση αριθ. 8/2005 της Επιτροπής των Πρέσβεων ΑΚΕ-ΕΚ («καταστατικό ΚΑΕ») και ο δημοσιονομικός κανονισμός του Κέντρου που εγκρίθηκε με την απόφαση αριθ. 5/2004 της Επιτροπής των Πρέσβεων ΑΚΕ-ΕΚ («δημοσιονομικός κανονισμός του ΚΑΕ»), παρέχουν τις διασφαλίσεις ως προς την ενημέρωση της Επιτροπής των Πρέσβεων ΑΚΕ-ΕΕ και την εποπτεία εκ μέρους της,

                  (4)

                  Κατά την 39η σύνοδό του στο Ναϊρόμπι που πραγματοποιήθηκε στις 19 και 20 Ιουνίου 2014, το Συμβούλιο Υπουργών ΑΚΕ-ΕΕ συμφώνησε, σε κοινή δήλωση, να προχωρήσει στην εύτακτη παύση λειτουργίας του ΚΑΕ και στην τροποποίηση του Παραρτήματος III της συμφωνίας εταιρικής σχέσης ΑΚΕ-ΕΕ και, για τον σκοπό αυτόν, να αποφάσισε αναθέσει αρμοδιότητες στην Επιτροπή των Πρέσβεων ΑΚΕ-ΕΕ η οποία θα προωθήσει το θέμα ενόψει της λήψης των αναγκαίων αποφάσεων,

                  (5)

                  Με την ως άνω κοινή δήλωση του Συμβουλίου Υπουργών ΑΚΕ-ΕΕ συνεστήθη η κοινή ομάδα εργασίας ΑΚΕ-ΕΕ («ΚΟΕ») ώστε να εξασφαλιστεί η παύση λειτουργίας του ΚΑΕ υπό τις καλύτερες δυνατές συνθήκες,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      1.   Υπό τις προϋποθέσεις που ορίζονται στα άρθρα 2, 3 και 4 της παρούσας απόφασης, η Επιτροπή των Πρέσβεων ΑΚΕ-ΕΕ εξουσιοδοτεί διά της παρούσης το διοικητικό συμβούλιο του ΚΑΕ να λάβει, με άμεση ισχύ, όλα τα κατάλληλα μέτρα για την προετοιμασία της παύσης λειτουργίας του ΚΑΕ.
      2.   Η παύση λειτουργίας του ΚΑΕ σέβεται τις αρμοδιότητες των εποπτικών αρχών του ΚΑΕ οι οποίες καθορίζονται στο παράρτημα III της συμφωνίας εταιρικής σχέσης ΑΚΕ-ΕΕ και τις λεπτομέρειες που ορίζονται από το Συμβούλιο Υπουργών ΑΚΕ-ΕΕ στην κοινή του δήλωση της 20ής Ιουνίου 2014.
      Άρθρο 2
      1.   Το διοικητικό συμβούλιο του ΚΑΕ θα αναθέσει το συντομότερο δυνατό και το αργότερ έως τις 23 Δεκεμβρίου 2014, σε διαχειριστή να προετοιμάσει και να υλοποιήσει σχέδιο παύσης λειτουργίας, καθώς και να διαχειριστεί το ΚΑΕ κατά τη διάρκεια της διαδικασίας που οδηγεί στο κλείσιμό του.
      2.   Το σχέδιο παύσης λειτουργίας επιτρέπει το κλείσιμο του ΚΑΕ ευτάκτως, με σεβασμό στα δικαιώματα όλων των εμπλεκομένων τρίτων μερών, καθώς και την εξασφάλιση ότι τα εν εξελίξει προγράμματα στήριξης του ιδιωτικού τομέα θα ολοκληρωθούν είτε από το ίδιο το ΚΑΕ είτε από οντότητα στην οποία μπορεί να ανατεθεί η διαχείρισή τους.
      3.   Το σχέδιο παύσης λειτουργίας προβλέπει την περάτωση της εκκαθάρισης του ΚΑΕ έως τις 31 Δεκεμβρίου 2016. Το σχέδιο παύσης λειτουργίας περιλαμβάνει την περίοδο που είναι αναγκαία για τη διεκπεραίωση τυχόν τελικών πληρωμών, τελικών εκθέσεων, οικονομικών και υποχρεωτικών ελέγχων ενόψει της εκκαθάρισης του ΚΑΕ έως τις 31 Δεκεμβρίου 2016.
      Άρθρο 3
      1.   Σύμφωνα με τις διαδικασίες που ορίζονται στη συμφωνία εταιρικής σχέσης ΑΚΕ-ΕΕ, το καταστατικό του ΚΑΕ και το δημοσιονομικό κανονισμό του ΚΑΕ, η Επιτροπή των Πρέσβεων ΑΚΕ-ΕΕ θα λάβει το σχέδιο παύσης λειτουργίας που εγκρίθηκε από το διοικητικό συμβούλιο του ΚΑΕ.
      2.   Το διοικητικό συμβούλιο του ΚΑΕ διαβιβάζει ανά τρίμηνο στην Επιτροπή των Πρέσβεων ΑΚΕ-ΕΕ εκθέσεις προόδου σχετικά με τη διαδικασία παύσης λειτουργίας.
      Άρθρο 4
      Το διοικητικό συμβούλιο του ΚΑΕ θα ζητήσει τη γνώμη της κοινής ομάδας εργασίας όσον αφορά το σχέδιο εντολής του διαχειριστή όπως που αναφέρεται στο άρθρο 2 παράγραφος 1 καθώς και το σχέδιο παύσης λειτουργίας και το σχέδιο πρότασης απαλλαγής.

         Η παρούσα απόφαση αρχίζει να ισχύει από την ημερομηνία έκδοσής της.
         …,

               Για την Επιτροπή των Πρέσβεων ΑΚΕ-ΕΕ

               Ο Πρόεδρος

         (1)  ΕΕ L 317 της 15.12.2000, σ. 3. Συμφωνία όπως τροποποιήθηκε με τη συμφωνία που υπογράφηκε στο Λουξεμβούργο στις 25 Ιουνίου 2005 (ΕΕ L 209 της 11.8.2005, σ. 27) και με τη συμφωνία που υπογράφηκε στο Ουαγκαντούγκου στις 22 Ιουνίου 2010 (ΕΕ L 287 της 4.11.2010, σ. 3).


Avis juridique important

|

31978D0045

78/45/ΕΟΚ: Απόφαση της Επιτροπής της 19ης Δεκεμβρίου 1977 περί συστάσεως Επιστημονικής Επιτροπής στον τομέα των καλλυντικών

Επίσημη Εφημερίδα αριθ. L 013 της 17/01/1978 σ. 0024 - 0025 Φινλανδική ειδική έκδοση: Κεφάλαιο 13 τόμος 8 σ. 0042  Ελληνική ειδική έκδοση: Κεφάλαιο 13 τόμος 7 σ. 0036  Σουηδική ειδική έκδοση: Κεφάλαιο 13 τόμος 8 σ. 0042  Ισπανική ειδική έκδοση: Κεφάλαιο 13 τόμος 8 σ. 0089  Πορτογαλική ειδική έκδοση : Κεφάλαιο 13 τόμος 8 σ. 0089

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Δεκεμβρίου 1977 περί συστάσεως μιας επιστημονικής επιτροπής σχετικώς με τα καλλυντικάΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  Εκτιμώντας:  ότι η επεξεργασία και η τροποποίηση των κοινοτικών κανόνων περί της συνθέσεως, των χαρακτηριστικών κατασκευής, της συσκευασίας και της επισημάνσεως των καλλυντικών εμπεριέχουν την εξέταση προβλημάτων επιστημονικού και τεχνικού χαρακτήρος λίαν  πολυπλόκων,  ότι η αναζήτηση λύσεων στα προβλήματα αυτά απαιτεί την συνδρομή επιστημόνων λίαν εξειδικευμένων στους τομείς που έχουν σχέση με την ιατρική, την τοξικολογία, τη βιολογία, την χημεία ή άλλες σχετικές επιστήμες,  ότι οι σχέσεις με τους κύκλους αυτούς πρέπει να έχουν διαρκή χαρακτήρα εντός του πλαισίου μιας συμβουλευτικής επιτροπής που πρέπει να συσταθεί παρά τη Επιτροπή,  ΑΠΟΦΑΣΙΖΕΙ:   Άρθρο 1  Συνίσταται παρά τη Επιτροπή επιστημονική επιτροπή σχετικώς με τα καλλυντικά ονομαζομένη περαιτέρω "επιτροπή"  Άρθρο 2  1. Η Επιτροπή δύναται να συμβουλεύεται την επιτροπή επί παντός προβλήματος επιστημονικού και τεχνικού χαρακτήρος στον τομέα των καλλυντικών, και ιδίως επί των χρησιμοποιουμένων ουσιών για την παρασκευή των καλλυντικών, επί της συνθέσεως και των  όρων χρησιμοποιήσεως των προϊόντων αυτών.  2. Ο Πρόεδρος της επιτροπής δύναται να υποδείξει στην Επιτροπή το επίκαιρο της λήψεως της γνώμης της επιτροπής επί μιας υποθέσεως εμπιπτούσης στην αρμοδιότητα αυτής και για το αντικείμενο της οποίας δεν της έχει υποβληθεί αίτηση διατυπώσεως γνώμης.   Άρθρο 3  Η επιτροπή αποτελείται κατά μέγιστο όρο εκ δεκαπέντε μελών.   Άρθρο 4  Τα μέλη της επιτροπής διορίζονται υπό της Επιτροπής μεταξύ των λίαν εξειδικευμένων επιστημονικών προσωπικοτήτων που έχουν εξειδικευθεί στους τομείς στους οποίους αναφέρεται το άρθρο 2.   Άρθρο 5  1. Η θητεία μέλους της επιτροπής διαρκεί τρία έτη. Είναι ανανεώσιμη. Μετά την εκπνοή της τριετούς περιόδου, τα μέλη της επιτροπής παραμένουν εν υπηρεσία μέχρις ότου αποφασισθεί η αντικατάστασή τους ή η ανανέωση της θητείας τους.  2. Σε περίπτωση κατά την οποία ένα μέλος αδυνατεί να εκτελέσει τα καθήκοντά του, σε περίπτωση θανάτου ή σε περίπτωση εθελουσίας παραιτήσεως, αντικαθίσταται για το υπόλοιπο της θητείας του συμφώνως προς την προβλεπoμένη στο άρθρο 4 διαδικασία.  3. Οι παρεχόμενες υπηρεσίες δεν αμείβονται.   Άρθρο 6  Η επιτροπή εκλέγει μεταξύ των μελών της για τρία έτη έναν πρόεδρο και δύο αντιπρoέδρους, οι οποίοι δύνανται να επανεκλεγούν, εκτός αν αμέσως προηγουμένως έχουν ασκήσει τα καθήκοντά τους επί δύο συνεχείς περιόδους τριών ετών.   Άρθρο 7  1. Η Επιτροπή δύναται να συστήσει εντός των πλαισίων της ομάδες εργασίας.  2. Οι ομάδες εργασίας έχουν ως αποστολή να αναφέρονται στην επιτροπή επί αντικειμένων καθοριζομένων από την τελευταία.   Άρθρο 8  1. Η επιτροπή και οι ομάδες εργασίας συνέρχονται κατόπιν κλήσεως υπό της Επιτροπής.  2. Οι αντιπρόσωποι των ενδιαφερομένων υπηρεσιών της Επιτροπής συμμετέχουν στις συνελεύσεις της επιτροπής και των ομάδων εργασίας.  3. Η Επιτροπή δύναται να προσκαλεί προσωπικότητες που έχουν ειδικές αρμοδιότητες στα προς μελέτη θέματα για να συμμετέχουν και σ' αυτές τις συνελεύσεις.  4. Οι υπηρεσίες της Επιτροπής μεριμνούν για τη γραμματειακή κάλυψη της επιτροπής και των ομάδων εργασίας.   Άρθρο 9  1. Οι συσκέψεις της επιτροπής έχουν ως αντικείμενο τις υποβληθείσες υπό της Επιτροπής αιτήσεις διατυπώσεως γνώμης.  Η επιτροπή αιτούμενη την διατύπωση της γνώμης της επιτροπής, δύναται να ορίσει την προθεσμία εντός της οποίας πρέπει να δοθεί η διατυπωμένη γνώμη.  2. Σε περίπτωση κατά την οποία η ζητουμένη γνώμη αποτελεί αντικείμενο ομοφώνου συμφωνίας των μελών της επιτροπής, αυτά συντάσσουν κοινά συμπεράσματα. Σε περίπτωση απουσίας ομοφώνου συμφωνίας, οι διαφορετικές θέσεις που λαμβάνονται κατά τη διάρκεια των  διαβουλεύσεων αναφέρονται σε πρακτικό που συντάσσεται υπ' ευθύνη της Επιτροπής.   Άρθρο 10  Υπό την επιφύλαξη των διατάξεων του άρθρου 214 της συνθήκης, τα μέλη της επιτροπής είναι υποχρεωμένα να μη γνωστοποιούν τις πληροφορίες των οποίων έλαβον γνώση εκ των εργασιών της επιτροπής εφ' όσον η Επιτροπή ενημερώνει τα τελευταία ότι η  αιτουμένη γνώμη αναφέρεται σε υλικό που παρουσιάζει εμπιστευτικό χαρακτήρα.  Σ' αυτή την περίπτωση μόνο τα μέλη της επιτροπής και οι αντιπρόσωποι των υπηρεσιών της Επιτροπής παρευρίσκονται στις συνεδριάσεις.   Άρθρο 11  Η παρούσα απόφαση τίθεται σε ισχύ την 19η Δεκεμβρίου 1977.  Έγινε στις Βρυξέλλες, την 19η Δεκεμβρίου 1977.  Για την Επιτροπή Richard BURKE Μέλος της Επιτροπής


Avis juridique important

|

31981D0122

81/122/ΕΟΚ: Απόφαση τού Συμβουλίου τής 17ης Φεβρουαρίου 1981 περί αντικαταστάσεως ενός τακτικού μέλους τής Συμβουλευτικής Επιτροπής γιά τήν Ελεύθερη Κυκλοφορία τών Εργαζομένων

Επίσημη Εφημερίδα αριθ. L 067 της 12/03/1981 σ. 0030 - 0030

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 17ης Φεβρουαρίου 1981  περί αντικαταστάσεως ενός τακτικού μέλους της Συμβουλευτικής Επιτροπής για την Ελεύθερη Κυκλοφορία των Εργαζομένων  (81/122/ΕΟΚ))  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1612/68 του Συμβουλίου της 15ης Οκτωβρίου 1968 (1) για την ελεύθερη κυκλοφορία των εργαζομένων στο εσωτερικό της Κοινότητος, και ιδίως το άρθρο 27,  την απόφαση του Συμβουλίου της 17ης Μαρτίου 1980 με την οποία διορίζονται τα τακτικά και αναπληρωματικά μέλη της Συμβουλευτικής Επιτροπής για την Ελεύθερη Κυκλοφορία των Εργαζομένων για την περίοδο μέχρι τις 16 Μαρτίου 1982,  Εκτιμώντας:  ότι μετά την παραίτηση του Δρα STOEVE, η οποία γνωστοποιήθηκε στο Συμβούλιο στις 27 Ιανουαρίου 1981, έχει κενωθεί μια θέση τακτικού μέλους της παραπάνω επιτροπής στην κατηγορία των εκπροσώπων κυβερνήσεων,  Έχοντας υπόψη την υποψηφιότητα που υποβλήθηκε στις 27 Ιανουαρίου 1981,  ΑΠΟΦΑΣΙΖΕΙ:  Άρθρο μόνο  Ο Δρ Dieter HOEMIG διορίζεται τακτικό μέλος της Συμβουλευτικής Επιτροπής για την Ελεύθερη Κυκλοφορία των Εργαζομένων στη θέση του Δρα STOEVE για το διάστημα που υπολείπεται μέχρι τη λήξη της θητείας του τελευταίου, δηλαδή μέχρι τις 16 Μαρτίου 1982.  Έγινε στις Βρυξέλλες, στις 17 Φεβρουαρίου 1981.  Για το Συμβούλιο  Ο Πρόεδρος  D. F. van der MEI  (1) ΕΕ αριθ. L 257 της 15. 10. 1968, σ. 8 και 9.


title: 2009/220/ΕΚ: Απόφαση του Ευρωπαϊκού Κοινοβουλίου, της 22ας Απριλίου 2008 , σχετικά με το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2006

text:
               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/191

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 22ας Απριλίου 2008
   σχετικά με το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2006
   (2009/220/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2006 (1),
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2006, μαζί με τις απαντήσεις της Αρχής (2),
   έχοντας υπόψη τη σύσταση του Συμβουλίου, της 12ης Φεβρουαρίου 2008 (5843/2008 — C6-0084/2008),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3) και ιδίως το άρθρο 185,
   έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (4), και ιδίως το άρθρο 44,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως το άρθρο 94,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A6-0120/2008),

               1.

               επισημαίνει ότι οι τελικοί ετήσιοι λογαριασμοί της Ευρωπαϊκής Αρχής για την Ασφάλεια των Τροφίμων είναι οι λογαριασμοί που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2006·

               3.

               αναθέτει στον πρόεδρό του να διαβιβάσει την παρούσα απόφαση στον γενικό διευθυντή της Ευρωπαϊκής Αρχής για την Ασφάλεια των Τροφίμων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 261 της 31.10.2007, σ. 35.

      (2)  ΕΕ C 309 της 19.12.2007, σ. 80.

      (3)  ΕΕ L 248 της 16.9.2002, σ. 1.

      (4)  ΕΕ L 31 της 1.2.2002, σ. 1.

      (5)  ΕΕ L 357 της 31.12.2002, σ. 72.